OzLabs/hebrew-wiki-articles huggingface dataset:
הצמד

הצמד (באנגלית: The Deuce) היא סדרת טלוויזיה אמריקאית מסוגת הדרמה המשכית תקופתית בהפקת רשת HBO, המתארת את התפתחותה של תעשיית הפורנו בניו יורק של תחילת שנות השבעים. הסדרה נוצרה על ידי דייוויד סיימון, אשר נמנה גם על צוות כותביה, ביחד עם הסופר ג'ורג' פלקנוס. בסדרה, אשר צולמה בניו יורק, מככבים מגי ג'ילנהול וג'יימס פרנקו, שאף ביים שניים מפרקי העונה הראשונה ונמנה עם מפיקיה. פרק הבכורה של הסדרה שודר ב-10 בספטמבר 2017, אך היה זמין במסגרת שירות ה-VOD של החברה כבר מה-25 באוגוסט 2017. שם הסדרה לקוח מכינויו של רחוב 42, החוצה את רובע מנהטן ממזרח למערב ואשר היה ידוע בעבר כ"רובע החלונות האדומים" של ניו יורק, בשל חנויות המין, בתי הקולנוע שהקרינו סרטים פורנוגרפיים ופעילות זנות ענפה שנערכה לאורכו.

בישראל, הסדרה משודרת ב-yes.

כרזה

== עלילת הסדרה ==
עלילת הסדרה מתרחשת בתחילת שנות ה-70 בעיר ניו יורק, בעיקר באזור מנהטן וטיימס סקוור, העוקבת אחר התפתחותה של תעשיית הפורנו בעיר, אשר החלה בתהליך לגליזציה בשנים אלה. הסדרה מתחקה אחר מספר דמויות מתחומים שונים של חיי הלילה בעיר. בין הדמויות הבולטות בסדרה ניתן למצוא את וינסנט מרטינו (אותו מגלם ג'יימס פרנקו") - איש קשה יום אשר עובד בשתי עבודות (בר ומסעדה) על מנת לפרנס את משפחתו ועל מנת לכסות את חובות ההימורים של אחיו התאום פרנקי (שגם אותו מגלם פרנקו). במקביל עוקבת הסדרה אחר מספר פרוצות, בהן לורי (אמילי מיד) ואשלי (ג'יימי ניומן), וכן אחר הסרסורים המנהלים אותן, דוגמת רודני (מת'וד מן) וסי-סי (גארי קאר). כמו כן עוקבת הסדרה אחר איילין (בכינוייה "קנדי"), אם חד הורית העוסקת בזנות על מנת לפרנס את בנה (אותה מגלמת מגי ג'ילנהול), אשר בניגוד לשאר הפרוצות, בוחרת לעבוד באופן עצמאי.

== סקירה ==

== הפקה ==
סיימון החל לעבוד על הפרויקט בשנת 2015, לאחר שהחל לחקור לעומק, ביחד עם שותפו ג'ורג' פלקנוס (שעבד עמו ביחד בסדרה "הסמויה"), את השפעות הפיכת תעשיית הפורנו בניו יורק לחוקית במהלך שנות ה-70 ואת השפעתה על מפת הנדל"ן בעיר. בדומה לנעשה ב"סמויה", היה חשוב לסיימון לבסס את דמויות הסדרה על סיפורים של אנשים אמיתיים. צוות ההפקה של הסדרה כולל נשים רבות, בהן מישל מקלרן, במאית שובר שורות, משחקי הכס ו-ווסטוורלד, שביימה את פרק הבכורה ואת הפרק החותם את העונה. ג'ילנהול, שלה תפקיד ראשי בסדרה, אף נמנית עם צוות המפיקים, תפקיד שאיפשר לה לפתח ולעצב את דמותה של "קנדי", כדי לוודא שתזכה לזמן מסך הולם.

== דמויות הסדרה ==
* וינסנט מרטינו (ג'יימס פרנקו) - איש קשה יום אשר עובד בשתי עבודות על מנת לפרנס את משפחתו ועל מנת לכסות את חובות ההימורים של אחיו התאום פרנקי. בהמשך הסדרה, הופך לחייל בשירות המאפיה בעיר יחד עם אחיו.
* פרנקי מרטינו (ג'יימס פרנקו) - מהמר כפייתי ואחיו של וינסנט.
* איילין ("קנדי") מארל (מגי ג'ילנהול) - אם חד הורית העוסקת בזנות באופן עצמאי על מנת לפרנס את בנה.
* לארי בראון (גבנגה אקינאגבה) - סרסור.
* סי.סי (גארי קאר) - סרסור אשר נוהג לגייס לעבודה בחורות צעירות שמגיעות לתחנת הרכבת "גרנד סנטרל".
* בובי דוויאר (כריס בוואר) - עובד איגוד, נשוי לאחותם של וינסנט ופרנקי. שותף לווינסנט בעבודתו עם המאפיה.
* פול הנדריקסון (כריס קוי).
* דרלין (דומיניק פישבק) - זונת רחוב.
* גואי דוויר (מייקל גנדולפיני)

== קישורים חיצוניים ==
* 

* 
* 

== הערות שוליים ==

קטגוריה:HBO: סדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בניו יורק
קטגוריה:סדרות דרמה תקופתית אמריקאיות
קטגוריה:זנות בטלוויזיה
הינו בריסקה

הינו בריסקה (באנגלית Hino Briska) הוא טנדר אשר יוצר על ידי יצרנית הרכב הינו מוטורס היפנית משנת 1961–1968 בגרסאות 900 סמ"ק ו- 1,300 סמ"ק. 

בנוסף, הדגם הורכב בישראל, בחיפה על ידי חברת קייזר-אילין תעשיות, בין השנים 1964–1968.

==סדרות==
* סדרת FG (בין השנים 1961-1966), הדגם היה קרוי בישראל "בריסקה 900".
* סדרת FH (בין השנים 1965-1968), הדגם היה קרוי בישראל "בריסקה 1,300".

===מאפיינים סדרת FG===
* במדינת ישראל הדגם היה קרוי "בריסקה 900"
* מעמס - 670 ק"ג
* 3 מקומות ישיבה בתא הנהג
* ספסלים ל-6 נוסעים
* דגם קצר: "FG30", בסיס גלגלים - 2,230 מ"מ
* דגם ארוך: "FG30P " בסיס גלגלים 2,295 מ"מ
* לוח שעוני הבקרה היה זהה לחלוטין לדגם ה-קונטסה 900

===מאפיינים סדרת FH===
* בישראל הדגם היה קרוי : "בריסקה 1,300" (הדגם שווק בישראל מפברואר 1967)
* הסדרה יוצרה בין השנים 1965–1968
* מנוע 4 צילינדרים, 1,251 סמ"ק המפיק 62 כ"ס
* תאוצה 0-100 קמ"ש - 29.3 שניות
* תמסורת ידנית - 4 מהירויות
* אורך הרכב - 4,275 מ"מ 
* רוחב -1,640 מ"מ
* בסיס גלגלים - 2,450 מ"מ
* גובה - 1,595 מ"מ
* משקל - 1,080 ק"ג
* לוח שעוני הבקרה היה זהה לחלוטין לדגם הקונטסה 1300

==היסטוריה==
חברת הינו מוטורס הוקמה בשנת 1910 והתמקדה בייצור מנועי דיזל ורכבים כבדים. בשנת 1953 החלה החברה לייצר רכבים פרטיים, תחילה בהרכבת דגמי רנו הצרפתית. באפריל 1961 הציגה רכב עצמאי קונטסה 900. החברה קיימה הסכם שיתוף עם מפעל קייזר-אילין תעשיות בע"מ, בחיפה שהרכיב את הקונטסה 900, קונטסה 1300, וטנדרים מסוג הינו בריסקה : "בריסקה 900" ו"בריסקה 1300". מי שעמד מאחורי ההסכם היה התעשיין אפרים אילין שהרכיב בישראל משנת 1961 את הלארק תוצרת סטודיבייקר.

בסוף שנת 1964 עלה דגם ה"בריסקה 900" בישראל 7,296 ל"י, בהמשך המחיר התייקר ל-7,498 ל"י, אך ניתן בתשלומים למשך שנתיים (1,950 ל"י במזומן ו- 5,548 ל"י בתשלומים לשנתיים, עד 230 ל"י לחודש). ה"בריסקה 900" שווקה על ידי סוכנות קפריש בע"מ.

==ראו גם==
* הינו מוטורס
* קונטסה 900
* קונטסה 1300
* קונטסה 1300 ספרינט
* תעשיית רכב בישראל
* קייזר-אילין תעשיות
* אפרים אילין

==לקריאה נוספת==
* [http://israelmotorindustry.org/contessa-israel-ii/ הקונטסה סגרה את המפעל] (The Israel Motor Industry)

==קישורים חיצוניים==

* [https://en.wheelsage.org/twins/group120618/pictures/zufsbe בריסקה 1300 - תמונה] (Hino Briska 1300 '1965–68 - AutoWP.ru)

==הערות שוליים==

קטגוריה:טנדרים
קטגוריה:דגמי מכוניות שהורכבו בישראל
קטגוריה:דגמי מכוניות שהושקו ב-1961
בריסקה
קטגוריה:כלי רכב יפניים
חנות בתוך חנות

חנות [[שילב בתוך החנות My Baby בירכא]]
חנות בתוך חנות הוא קונספט שבו עסק קמעונאי מתארח בתוך חנות אחרת. ההסכם נפוץ בסופרמרקטים וחנויות כלבו. בנוסף נפוץ בעולם דגם זה ברשתות ספרים המארחות נקודות לממכר קפה.
לעיתים מתקיים ההסדר בין רשת קמעונאית ליצרן. בארצות הברית רשת בלומינגדיילס מארחת בשטחי סניפיה את היצרנים פולו ראלף לורן, DKNY, וקלווין קליין. לרשתות אחרות בארצות הברית הסכמים עם המותגים גוצ'י וארמאני.

היצרן או הקמעונאי שנכנס לתוך רשת אחרת, אחראי על תפעול החנות והוא המעסיק של העובדים בתוך החלק שלו. קיימים שני מודלים להפעלת דגם זה: המודל הראשון הוא הפעלת קופות נפרדות עם רישום הכנסות נפרד, והשני הוא קופה אחת בתוך החנות, כאשר הקמעונאי האורח רושם את הכנסותיו בקופות הקמעונאי המארח.

קונספט זה מאפשר לרשתות להגדיל את מספר המותגים הנמכרים בהן, באמצעות הזמנת יצרנים לפתוח חנויות בתוך סניפיהן. לעיתים רשת רוצה להגדיל את מגוון המוצרים הנמכרים בה, והיא תעדיף לעשות זאת באמצעות גוף קמעונאי אחר שיש לו התמחות בתחום. בנוסף נהנית החברה המשכירה מדמי השכירות המגיעים מן הגוף השוכר מקום. מנגד ההסדר מאפשר לקמעונאי השוכר לפתוח חנות במקום במקום עם תנועת לקוחות קיימת וליהנות מתנועת הלקוחות של הרשת המשכירה.

==קישורים חיצוניים==
* 
* 
* 

==הערות שוליים==

קטגוריה:חנויות
קטגוריה:מודלים עסקיים
כסף ישן

כסף ישן (באנגלית: Old money; מכונה גם: Family cash, Family Money או (מצרפתית) Vieux riche – בניגוד ל-"Nouveau riche", נובו ריש) הוא העושר המוּרָש של משפחות במעמד הגבוה (כלומר, אצולה, הפטריאטית) או "אדם, משפחה או שושלת שיש להם עושר בירושה". המונח בדרך כלל מתייחס לעשירים שהצליחו לשמור על עושרם במשך דורות רבים, ולעיתים קרובות נתפסים כאצולה דה פקטו בחברות שחסרות היסטורית מעמד אריסטוקרטי רשמי, כגון ארצות הברית.

==בארצות הברית==
הון, המוחזק על ידי יחיד או על ידי משק בית, מספק ממד חשוב של ריבוד חברתי משום שהוא יכול לעבור מדור לדור, כדי להבטיח כי צאצא של המשפחה יישאר יציב מבחינה כלכלית. משפחות עם "כסף ישן" משתמשות בנכסים שנצברו או בחסכונות כדי לגשר על הפרעות בהכנסה, ובכך לשמור על ניידות חברתית כלפי מעלה.

"כסף ישן" חל על המעמדות העליונים שעושרם מפריד בינם למעמדות החברתיים הנמוכים. על פי האנתרופולוג ויליאם לויד וורנר, המעמד העליון בארצות הברית בשנות השלושים נחלק בתוך עצמו למעמד העליון והתחתון. התחתון העליון היו "הכסף החדש", אלו שלא הגיעו ממשפחות עשירות מסורתיות, אלא הרוויחו את כספם מהשקעות ועסקים ולא מירושה. בניגוד למעמד העליון של "הכסף הישן". אלו שהיו עשירים במשך דורות, וחיו מירושות ורווחי מניות והשקעות קימות, ולא מעושר מרוויח, קרי פעיל ואקטיבי.

==ראו גם==
* נובו ריש

==הערות שוליים==

קטגוריה:קבוצות חברתיות
קטגוריה:ריבוד ואי שוויון
קטגוריה:סוציולוגיה
קטגוריה:עושר
שיגור בהתרעה

שיגור בהתרעה הוא אסטרטגיה של מעצמה גרעינית לשגר את הנשק הגרעיני שלה כתגובה להתרעה על טילים שנורו לעברה החשודים כטילים גרעיניים. שיגור בהתרעה, כאשר מערכת ההתרעה אמינה מספיק וזמן התגובה של שיגור טילים קצר מספיק, הוא אמצעי לביצוע מכה שנייה כתגובה למכה ראשונה, ועל ידי כך להשיג השמדה הדדית מובטחת.

הסיכון בדוקטרינת שיגור בהתרעה הוא טעות טכנית או פירוש לא נכון של אמצעי חישה העשוי לצד החושש שהוא מותקף לכאורה לשגר את הנשק הגרעיני שלו אל היריב. היריב, בהנחה שהוא בעל יכולת מכה שנייה, בין אם באמצעות שיגור בהתרעה ובין אם באמצעים אחרים כצוללות טילים בליסטיים, צפוי לתקוף בחזרה וכאשר שורר מצב אסטרטגי של השמדה ההדית מובטחת שני הצדדים יושמדו.

מקרה מפורסם של כמעט טעות כזו הוא החלטתו של סטניסלב פטרוב ב־26 בספטמבר 1983 שהיה קצין תורן בבונקר "סרפוחוב־15" שליד מוסקבה, בו שכן מרכז הבקרה של מערכת ההתרעה המוקדמת מפני מתקפת טילים, או בשם הקוד שלה, "אוקו" (עין), שלא לשגר לנוכח התרעה. בדיעבד התברר כי הכשל הטכני שהוביל להתרעות השווא, נבע ממערך נדיר של השתקפות אור השמש על עננים גבוהים יחד עם מסלולי מולניה של הלוויינים. התקלה תוקנה מאוחר יותר, באמצעות לוויין בעל מסלול גאוסטציונרי שציר הסיבוב שלו זהה לזה של כדור הארץ, דבר שמקבע את מיקומו יחסית לכדור הארץ.

==קישורים חיצוניים==
* 

==הערות שוליים==

קטגוריה:תורת המשחקים
קטגוריה:נשק גרעיני
קטגוריה:המלחמה הקרה: דוקטרינות ואסטרטגיות
משה קהתי

משה קהתי (6 ביוני 1900, ט' בסיוון ה'תר"ס – 6 ביוני 1994, כ"ז בסיוון ה'תשנ"ד) היה איש ציבור ומורה, עורך דין, חבר מועצת עיריית ירושלים ונשיא העדה התימנית בעיר.

==קורות חיים==
נולד בצנעא שבתימן ב-6 ביוני 1900 (ט' בסיוון ה'תר"ס) לשלום קהתי, צורף זהב, בן למשפחת רבנים מפורסמת בתימן, ולטורקיה בת שלום משרקי. בשנת 1906 (ה'תרס"ו) עלה עם הוריו לירושלים, שם החל ללמוד בבית הספר למל. בסיום לימודיו עבר ללמוד בבית המדרש למורים של חברת עזרה, ולאחר מכן שימש במשך מספר שנים כמורה.

נמנה עם הראשונים שלמדו בבית הספר המנדטורי למשפטים בירושלים, ובסיום לימודיו בשנת 1924 (ה'תרפ"ד) הוסמך לעורך דין ונוטריון. כן למד באוניברסיטת ברן שבשווייץ, ונבחן בהבר האנגלי בלונדון.

בשנת 1934 נישא לאסתר בת שלמה סעדי.

בפעילותו הציבורית שימש כחבר מועצת עיריית ירושלים, כחבר לשכת בני ברית וכנשיא העדה התימנית בירושלים. כן רכש בתקופת המנדט הבריטי מידי ערבים שטחים גדולים בירושלים, בחיפה ובקיסריה והעבירם ליהודים.

כתב מאמרים על הספרות וההיסטוריה של יהודי תימן, ופרסם מספר קטעים מספר המוסר של הפייטן התימני מארי יחיא אלצ'הרי.

הודות לפועלו קיבל את תואר יקיר העיר ירושלים לשנת 1974.

הלך לעולמו ב-6 ביוני 1994 (כ"ז בסיוון ה'תשנ"ד).

==קישורים חיצוניים==
* 
* 
* [http://www.neshama.net/memorials/150052/ משה קהתי], באתר נשמה
* [https://www.jerusalem.muni.il/he/city/yakir/yakirlastyears/#f7 יקירי ירושלים בשנת 1974], באתר עיריית ירושלים

קטגוריה:חברי מועצת העיר ירושלים
קטגוריה:פוליטיקאים ביישוב
קטגוריה:עורכי דין ביישוב
קטגוריה:אנשי חינוך ביישוב
קטגוריה:בוגרי בית הספר למל
קטגוריה:בוגרי בית הספר המנדטורי למשפטים
קטגוריה:בוגרי אוניברסיטת ברן
קטגוריה:ישראלים ילידי תימן
קטגוריה:ירושלים: אישים
קטגוריה:מורים יהודים עד אמצע המאה ה-20
קטגוריה:גואלי אדמות בארץ ישראל
קטגוריה:יקירי ירושלים
קטגוריה:ישראלים שנולדו ב-1900
קטגוריה:ישראלים שנפטרו ב-1994
הינו פונצ'ו

הינו פונצ'ו (באנגלית: Hino Poncho) הוא אוטובוס מסוג "מיניבוס" אשר מיוצר על ידי יצרנית כלי הרכב הינו מוטורס היפנית משנת 2002 ועד היום. הדגם יוצר ב-2 תצורות עיקריות של "מיניבוס": מיניבוס קצר ומיניבוס ארוך.

==דור ראשון הינו פונצ'ו==
(יוצר בין השנים 2002 - 2005)

==דור שני הינו פונצ'ו==
(מיוצר בין השנים 2006 - עד היום)

==הינו פונצ'ו מודל קצר==

* מודל: הינו פונצ'ו ADG - HX6JHAE
* קיבולת: 25 נוסעים, 14 מושבים, 10 נוסעים בעמידה + נהג
* אורך האוטובוס - 6,290 מ"מ
* רוחב - 2,080 מ"מ
* גובה - 3,100 מ"מ

==הינו פונצ'ו מודל ארוך==
* מודל: הינו פנקו ADG - HX6JLAE
* קיבולת: 36 נוסעים, 11 מושבים, 24 נוסעים בעמידה + נהג
* אורך האוטובוס: 6,990 מ"מ
* רוחב - 2,080 מ"מ
* גובה - 3,100 מ"מ

== תמונות ==
<gallery mode="packed" heights="150">
NishiTokyoBus B202 Hamurun.jpg| הינו פונצ'ו - דור ראשון
Miwakko.jpg| הינו פונצ'ו - דור ראשון
Hachikobus duet May-2007.jpg | הינו פונצ'ו - דור ראשון
VF3ZCPMAC NokkoTottori Kururi.jpg | הינו פונצ'ו - דור ראשון
Fujikyu-Shizuoka-HIMAWARI.jpg| הינו פונצ'ו - דור ראשון
Ogoricitybus.jpg| הינו פונצ'ו - דור שני
SDG-HX9JLBE Kanachu Hi0104 rear.jpg| הינו פונצ'ו - דור שני
Gururin ozu 52-27.jpg | הינו פונצ'ו - דור שני
1052号車（車内）.jpeg| הינו פונצ'ו - דור שני, מבט לתוך האוטובוס
HINO Poncho 04984.jpg| הינו פונצ'ו - דור שני
Hino Poncho Mini.jpg| הינו פונצ'ו - דור שני (דגם "מיני)
Hino Poncho Mini rear.jpg| הינו פונצ'ו - דור שני (דגם "מיני)
</gallery>

==ראו גם==
* הינו HS3KRK
* הינו Liesse

==לקריאה נוספת==
* [http://www.hino.com.au/buses/hino-poncho/ הינו פונצ'ו] (The Hino Poncho: Simply the most innovative community transport solution tocome onto the Australian market), אתר חברת הינו

==קישורים חיצוניים==

* [https://www.youtube.com/watch?v=d2rUmQ6ZvRk הינו פונצ'ו] (5:59 דקות), יוטיוב

==הערות שוליים==

פונצ'ו
קטגוריה:כלי רכב שהושקו ב-2002
קטגוריה:כלי רכב יפניים
הסכם סאזונוב-דיאמנדי

עמוד החתימה מתוך הארכיון הלאומי של רומניה
הסכם סאזונוב-דיאמנדי (ברומנית: Acordul Sazonov-Diamandy), הידוע גם בשם "ההסכם הרומני-רוסי הסודי של שנת 1914" (ברומנית: Acordul secret româno-rus din 1914), היה הסכם סודי שנחתם בין ממשלת ממלכת רומניה וממשלתה של האימפריה הרוסית. עיקרו בא לידי ביטוי בהבטחת תמיכתה של האימפריה הרוסית ברומניה ובטענותיה הטריטוריאליות, במסגרת מלחמת העולם הראשונה. ההסכם נערך ונחתם בתאריכים 18 בספטמבר 1914, וב-1 באוקטובר באותה השנה בין הדיפלומט הרומני קונסטנטין דיאמנדי, ושר החוץ של האימפריה הרוסית, סרגיי סאזונוב.

==עיקרי ההסכם==
ההסכם היה ההסכם הבינלאומי הראשון שהכיר ב"זכותה של רומניה להתאחד עם השטחים באוסטריה-הונגריה בהם שוכנים רומנים" במועד "בו תמצא זאת לנכון". בעניין שטחה של בוקובינה, הוחלט שהשטח יעבור לשליטת רומניה או רוסיה בהתבסס על הרוב הלאומי באזור. רומניה התחייבה לשמור על "נייטרליות תומכת" ביחס לרוסיה, עד לזמן בו האימפריה הרוסית תחליט להיכנס למלחמה, ואילו רוסיה מצידה התחייבה להביא את תנאי ההסכם להכרה צרפתית ובריטית. הצדדים אף התחייבו לשמירה על סודיות מלאה בנוגע לקיומו ותוכנו של ההסכם. סרגיי סאזונוב, שר החוץ הרוסי, שחתם על ההסכם, הסביר במכתבים סודיים שנאלץ לעשות זאת כדי למנוע את הצטרפות רומניה לצד מדינות המרכז, אך בסוף המלחמה יערכו וינתחו את המצב מחדש ולא בהכרח יכבדו את ההתחייבויות.

==הערות שוליים==

סאזונוב-דיאמנדי
סאזונוב-דיאמנדי
קטגוריה:בריתות
סאזונוב-דיאמנדי
קטגוריה:מלחמת העולם הראשונה: דיפלומטיה
שרלין חזיזה

שרלין דניאל חזיזה מוראי (נולדה ב-21 באוקטובר 1985) היא שחקנית ישראלית. התפרסמה לאחר שגילמה את אילנה בודנהיימר בסדרות "שנות ה-80" ו-"שנות ה-90".

==חיים מוקדמים==
שרלין נולדה בפתח תקווה להוריה סיגלית ודניאל חזיזה.<ref name=":0" /> אחיה של שרלין הוא הכדורגלן דולב חזיזה.<ref name=":0"></ref> בגיל 5 עברה עם משפחתה ליישוב שערי תקווה.<ref></ref> נקראה על שמה של השחקנית שרלין טילטון, ששיחקה בסדרה "דאלאס" שהייתה אהובה על אמה. למדה בתיכון אחד העם בעיר במגמת תיאטרון, ובבית הספר למשחק בית צבי.

==קריית משחק ==
ב-2010 השתתפה בקמפיין נגד העסקת עובדים זרים בלתי חוקיים. 

בשנים 2013-2020 שיחקה במשך 5 עונות בסדרה "שנות ה-80", בתפקיד אילנה בודנהיימר, אחותו הגדולה של שלום (דניאל אסייג) ורעייתו של גידי בודנהיימר (עפר שכטר).

ב-2015 השתתפה בסדרה "זגורי אימפריה" בתפקיד נעמה. באותה השנה השתתפה עם השחקן גורי אלפי בפרסומת של ״לפמ״ בקמפיין לעידוד התיירות בירושלים. 

ב-2016 הופיעה בסדרה "צומת מילר". 

ב-2017 השיקה חבורת אנדרדוס את "ישיבת הנהלה", סדרת רשת בהשתתפותה, גילמה את עלמה. 

ב-2018 הייתה פרזנטורית של עיתון "דה מרקר". באותה השנה השתתפה בפרסומת של ״סונול״ לצד השחקן בני ברוכים. 

ב-2019 השתתפה בסדרת הטלוויזיה "לה פמיליה", בתור יערה, אחותו של רמי.

ב-2021 השתתפה בפרסומת למרפאת אסתטיקה לטיפולי שיניים עם השחקנים חי דוידוב ורונן דוידוב. 

ב-2022 השתתפה בסדרת הרשת ״התחרפנתי, הפכתי לרובוט״ גילמה את יעל. 

בשנים 2022-2024 שיחקה במשך 2 עונות בסדרת ההמשך של "שנות ה-80" שנקראת "שנות ה-90" חזרה בתפקיד אילנה בודנהיימר.

ב-2023 שיחקה בסרט "ההילולה" בתפקיד אילנה בודנהיימר.

לשרלין הייתה גם קריירת תיאטרון קצרה והיא שיחקה בכמה הצגות כמו ״ארוחה בהפתעה״, ״אידיוט״, ״שייקספיר ושות״, ״לדבר עם״, ״תזמורת על תנאי״, ״בפיסגה״, ו״פרח לב הזהב״. 

==חיים אישיים==
חזיזה נשואה ואם לארבעה ילדים, מתגוררת ביישוב שערי תקווה.<ref></ref>

==קישורים חיצוניים==

* [http://reshet.tv/item/featured-series/shnot-hashmonim/season-03/articles/sharlin-haziza-284159/ הכירו את שרלין חזיזה: אשתו המרוקאית של עפר שכטר], באתר רשת
* 
* 

== הערות שוליים ==

קטגוריה:בוגרות בית צבי
קטגוריה:בוגרי בית צבי
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1985
קטגוריה:ישראלים שנולדו ב-1985
דיסקינזיה

דיסקינזיה (בלועזית: Dyskinesia) היא סוג של הפרעת תנועה, המאופיינת בתנועות שרירים לא רצוניות, כמו טיקים או כוריאה, וירידה ביכולת לבצע תנועות רצוניות. דיסקינזיה יכולה להתבטא החל מרעד קל של הידיים ועד תנועות לא רצוניות בפלג גוף עליון והגפיים התחתונות. דיסקינזיה יכולה להופיע גם בשרירים פנימיים, בייחוד בשרירי נשימה. דיסקינזיה יכולה להיגרם מבעיות רפואיות שונות שנבדלות בסיבה הבסיסית שלהן. 

==ראו גם==
*דיסקינזיה מאוחרת

קטגוריה:הפרעות חוץ-פירמידיות ותנועתיות
קטגוריה:מחלות מערכת העצבים
אלפא רומיאו 20-30 HP

אלפא רומיאו 20-30 HP (באיטלקית: Alfa Romeo 20/30 HP) היא מכונית משפחתית בתצורת טורפדו - קבריולה, אשר יוצרה על ידי חברת אלפא רומאו האיטלקית בין השנים 1914–1922. 

בנוסף, יוצרה גרסת ספורט של הדגם (20/30 HP ES Sport).

==ייצור "אלפא רומיאו 20-30 HP==
בסך הכל יוצרו 504 יחידות מהדגם "אלפא רומיאו 20-30 HP". הדגם יוצר ב-מילאנו ברובע פורטלו.

בין השנים 1914-1915 יוצרו 285 יחידות. 

עקב מלחמת העולם הראשונה, 95 יחידות אשר יוצרו בשנת 1915 הושלמו בשנת 1920.

==גרסאות אלפא רומיאו 20-30 HP==

* 20/30 HP (קיימות 2 גרסאות : 4 מושבים, ו- 6 מושבים)
* 20/30 HP E (יוצר בין השנים 1914-1921)
* 20/30 HP ES Sport (גרסת "ספורט" 4 מושבים), יוצרו 124 יחידות

==לקריאה נוספת==
* [https://www.revolvy.com/main/index.php?s=Alfa%20Romeo%2020/30%20HP&item_type=topic אלפא רומיאו 20-30 HP] (Alfa Romeo 20/30 HP - Revolvy)

==קישורים חיצוניים==

* [https://www.youtube.com/watch?v=4oPRMjZktPg אלפא רומיאו 20-30 ES Torpedo 1921–22 ] (0:16), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
20/30 HP
קטגוריה:דגמי מכוניות שהושקו ב-1914
קטגוריה:כלי רכב איטלקיים
קאוס מדיה

קַאוּס מֶדְיָה (ערוב של ערבית قوس - "קאווס" - קשת) ולטינית Media - "מדיה" - אמצעי, כלומר אמצע הקשת), נקרא לפעמים גם δ בקשת, הוא כוכב בולט הנמצא במרחק של כ- 350 שנות אור ממערכת השמש בקבוצת הכוכבים קשת עם בהירות מדרגה 2.67. יחד עם הכוכבים קאוס אוסטרליס וקאוס בוראליס הנמצאים מדרום ומצפון לו בהתאמה, הוא יוצר את צורת הקשת של הקנטאור שאותו מייצגת הקבוצה.

==תכונות==
קאוס מדיה הוא ענק כתום מסוג ספקטרלי K2.5 III, עם מסה של מעט יותר מ-3 מסות שמש ורדיוס של כ-66 רדיוסי שמש - כארבע חמישיות של רדיוס המסלול של כוכב חמה סביב השמש. טמפרטורת פניו כ-4,200 קלווין והוא מאיר בעוצמה של פי 830 מעוצמת ההארה של השמש באור נראה, אך בשל טמפרטורת פניו הנמוכה חלק ניכר של קרינתו היא בתחום התת-אדום ועוצמת הארתו הכוללת היא כפולה מכך. למרות מרחקו, לקאוס אוסטרליס תנועה עצמית של כ-38 אלפיות של שניית קשת בשנה ששקולה למהירות משיקה של כ-20 קילומטרים בשנייה. בשל תנועה עצמית זו, שיערו בעבר שהכוכב קרוב בהרבה למערכת השמש, כ-75 שנות אור בלבד, ומשום כך הוא נכלל בקטלוג גליזה לכוכבים קרובים תחת הציון גליזה 710.1.

הספקטרום של קאוס מדיה מציג כמות גדולה מהרגיל של פחמן וחנקן כמו גם נוכחות של בריום ושל ברזל בשכבותיו החיצוניות. בנוסף נמדדו שינויים קטנים במהירות הרדיאלית של הכוכב, אך לא ניתן היה לזהות אם מדובר בשינויים מחזוריים. הסבר אפשרי גם לשינויים במהירות הרדיאלית וגם לנוכחות של יסודות כבדים בשכבותיו החיצוניות של הכוכב, הוא קיומו של בן זוג קרוב, שכבר סיים את התפתחותו והפך לננס לבן, תוך כדי איבוד שכבותיו החיצוניות. קאוס מדיה סיפח אליו את החומר שנפלט ושכבותיו החיצוניות הועשרו בתוצרי ההיתוך של בן הזוג. חיפוש אחרי בן זוג קרוב שנערך בשנת 2002 לא העלה דבר.

==כוכבים נלווים==
במרחק זוויתי קטן מקאוס מדיה נמצאים שלושה כוכבים עמומים שלעיתים מסומנים כקאוס מדיה B, קאוס מדיה C וקאוס מדיה D:
* קאוס מדיה B נמצא במרחק זוויתי של 20.6 שניות קשת עם בהירות מדרגה 14.5. אם הוא אכן קשור לקאוס מדיה הוא מקיף אותו במרחק של כ-2,200 יחידות אסטרונומיות.
* קאוס מדיה C נמצא במרחק זוויתי של 40.1 שניות קשת עם בהירות מדרגה 15. אם הוא אכן קשור לקאוס מדיה הוא מקיף אותו במרחק של כ-4,280 יחידות אסטרונומיות.
* קאוס מדיה D נמצא במרחק זוויתי של 58.1 שניות קשת עם בהירות מדרגה 13. אם הוא אכן קשור לקאוס מדיה הוא מקיף אותו במרחק של כ-6,200 יחידות אסטרונומיות.

בשל מיקומו של קאוס מדיה באזור עשיר בכוכבים של שביל החלב, קשה להבחין בין כוכבים הסמוכים אליו ובין כוכבים הנמצאים הרחק מאחוריו, כך שלא ידוע אם הכוכבים האמורים אכן קשורים אליו או נמצאים רחוק ממנו באותו הכיוון.

==קישורים חיצוניים==
* [http://stars.astro.illinois.edu/sow/kausmed.html קאוס מדיה] באתר של ג'ים קלר
* 

==הערות שוליים==

קטגוריה:ענקים מסוג K
קטגוריה:קטלוג גליזה
קטגוריה:קבוצת הכוכבים קשת
שפם כידון

שפם כידון בעל שערות המכסות את הפה.
שפם כידון (נקרא גם שפם מסולסל) הוא שפם שקצוותיו מעוקלות כלפי מעלה. השפם קיבל את שמו כיוון שצורתו מזכירה כידון אופניים. עיצוב זה של שפם מוכר גם בשם שפם ספגטי, כיוון שעיצוב זה מקושר עם גברים איטלקיים.

סגנון זה של עיצוב שפם נראה כבר בתקופות קודמות, ומופיע על פסלים ויצירות אחרות מתקופת הברזל. בארצות הברית, שפמי כידון היו פופולריים בקרב דמויות המערב הפרוע כמו ואייט ארפ. באירופה היו שפמים אלו נפוצים בקרב חיילים במהלך המאה ה-19 ותחילת המאה ה-20. בתחילת שנות ה-20 של המאה ה-21 החל סגנון זה של שפם זה להיות נפוץ בקרב היפסטרים.

==גלריית אישים שגידלו שפם כידון==
<gallery>
Image:Nietzsche187a.jpg|פרידריך ניטשה
Image:Wyatt Earp portrait.png|ואייט ארפ
Image:William Howard Taft as Chief Justice SCOTUS.jpg|ויליאם הווארד טאפט
Image:Kaiser_Wilhelm_II_of_Germany_-_1902.jpg|וילהלם השני, קיסר גרמניה
Image:JStalin Secretary general CCCP 1942 flipped.jpg|יוסיף סטלין
Image:Cody-Buffalo-Bill-LOC.jpg|באפלו ביל
Image:Archduke Franz Ferdinand of Austria - b&w.jpg|פרנץ פרדיננד, ארכידוכס אוסטריה
</gallery>

== ראו גם ==
* שפם מברשת שיניים

==קישורים חיצוניים==

==הערות שוליים==

קטגוריה:שפם
פסיון בולוור

פסיון בולוור (שם מדעי: Lophura bulweri) הוא מין של עוף קרקע ממשפחת הפסיוניים האנדמי ליערות בורנאו.
== מאפיינים ==
לפסיון זה כמו לקרוביו יש דו צורתיות זוויגית בולטת. הזכר יכול להגיע לאורך 80 ס"מ ולמשקל 1.3 ק"ג. הנקבה מגיעה לאורך 55 ס"מ ולמשקל של 1.1 ק"ג. הזכרים בעלי הופעה מרשימה: גופם שחור כמעט לגמרי וזנבם לבן, גדול וניתן לפרישה. עור הפנים שלהם כחול ויש להם דלדל כחול בוהק על לחייהם המזדקר עד עורפם וצונח עד צווארם. רגליהם אדומות. המקור קטן מאוד. הנקבות חומות ורגליהן אדומות. הן בעלות עור פנים כחול אך חסרות דלדל.

הפסיון אנדמי ליערות ההרריים בורנאו והוא מצוי בעיקר בתוך הפארק הלאומי קיאן מנטרנג . הפסיון הוא עוף שוכן קרקע בעל תעופה מגושמת עקב זנבו הארוך. הוא מעדיף לברוח במהירות מטורפים.

מצב השימור של פסיון זה מוגדר כפגיע עקב פגיעה באזור חיותו ובידוד האוכלוסיות על ידי פיתוח אנושי. גם שריפות יער גורמות לצמצום אוכלוסייתו.

==קישורים חיצוניים==

== הערות שוליים ==

קטגוריה:טקסונים שתוארו בידי ריצ'רד באולדר שרפ
קטגוריה:פסיונים
קטגוריה:בורנאו: בעלי חיים אנדמיים
קטגוריה:ברוניי: עופות
קטגוריה:בעלי חיים שתוארו ב-1874
קטגוריה:עופות יערות הגשם של דרום-מזרח אסיה
פצחן מצוי

פצחן על גזע
נקבת הפצחן
פצחן מצוי (שם מדעי: Coccothraustes coccothraustes) הוא מין ציפור ממשפחת הפרושיים שקיבל את שמו עקב מנהגו לפצח גרעינים וגלעינים בעזרת מקורו הגדול.

==תפוצה==
הפצחן נפוץ ביבשות צפון אפריקה (בסמוך למקור מים, במיוחד ליד הים התיכון והאוקיינוס), אירופה ואסיה, ומצוי בעיקר ביערות ובחורשות.

בישראל הם נצפים בגליל, בכרמל ובירושלים, לעיתים גם במישור החוף. חולף נדיר בסוף נדידת הסתיו, ונצפה בעיקר כחורף. זהו "מין מתפרץ": מספר הפרטים החורפים משתנה מאוד משנה לשנה, כאשר במרבית השנים הוא נדיר עד לא שכיח; אך מדי כמה שנים חלה התפרצות בנדידה דרומה, אז הוא עשוי להיות נפוץ ברחבי הארץ.

==מראה חיצוני==
אורכו של הפצחן 19-18 ס"מ, אורך כנפיו שלו 33-29 ס"מ ומשקלו נע בין 50 ל-60 גרם. גופו מוצק וצווארו עבה וחזק. המסכה והגרון שחורים, צבע הראש ערמוני, העורף אפור תכלכל ודגם הכנף בולט. הסוככות הלבנות, יוצרות כתם לבן גדול שבולט במיוחד בתעופה. גם קצה הזנב הלבן בולט בתעופה. לאברות האמה של הפצחן מבנה מיוחד - קצה הנוצות משונן והן בעלות צבע מתכתי- ירוק או כחול.
לעיתים קרובות יורד לקרקע לאכול. הוא נע לרוב בלהקות קטנות, ובתעופה משמיע קולות אופייניים - "סי-סי-סי".

==תזונה==
לפצחן מקור חרוטי עבה ומגושם המאפשר לו לפצח גלעינים. גם שרירי הלסת מותאמים היטב למטרה זו. הוא ניזון בעיקר מזרעים קשים של עצים ומגלעיני פירות כמו חרצני זית, דובדבן ושזיף מצוי, אותם הוא מפצח בעזרת שרירי הלסת, המסוגלים להפעיל כוח שווה-ערך לעומס של כ-30-48 ק"ג. מקורות מזון נוספים הם זרעי אורן, פירות יער, נבטים, זחלים וחיפושיות. הפצחן ידוע גם ביכולתו לתפוס חרקים תוך כדי מעופו.

==קינון ודגירה==
עונת הקינון של הפצחנים מתחילה בסוף חודש מרץ ונמשכת עד אוגוסט. זהו מחזור קינון אחד. הזוג מקנן לבדו בטריטוריה של כ-200 מ"ר, או לעיתים בקבוצה קטנה. הקן נבנה על ידי שני ההורים מזרדים בצורת ספל שטוח, בגובה כ-14 מטרים מעל הקרקע. הקן נמצא לרוב על ענף מאוזן וגבוה בעץ. בתטולה 4-5 ביצים בגוון כחול או אפרפר-ירוק עם כתמים חומים או אפרפרים. הנקבה דוגרת במשך כ-13-11 ימים. נמצא, כי הצלחת ההישרדות של הגוזלים בשנה הראשונה גדלה כאשר הבקיעה מתרחשת בסוף העונה.

==לקריאה נוספת==
* [http://www.birds.org.il/he/species-page.aspx?speciesId=526 פצחן], מתוך אתר הצפרות הישראלי, 2017
* [http://www.yardbirds.org.il/show_bird/109 פצחן], - המרכז לטיפוח ציפורי הבר בחצר ובגינה, 2017
* [http://www.kotar.co.il/kotarapp/index/Chapter.aspx?nBookID=19152467&nTocEntryID=19225374 פצחן] - מתוך אתר כותר, 2017
* פצחן, מתוך לקסיקון החי והצומח של ארץ-ישראל - בעלי חיים, כרך 2

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פרושיים
קטגוריה:ארץ ישראל: פרושיים
קטגוריה:בעלי חיים שתוארו ב-1758
פרוש הרים

פרוש הרים זכר באנגליה
פרוש הרים (שם מדעי: Fringilla montifringilla) היא מין ציפור שיר ממשפחת הפרושיים הקרובה למין פרוש מצוי.

פרוש זה דומה באורכו לפרוש המצוי. אורכו 15 ס"מ, מוטת כנפיו 25–26 ס"מ ומשקלו 17–30 גרם. הוא בעל צבעים ורודים-לבנים עם ראש אפור עד שחור, מקור גדול וצהבו בצורת חרוט וכנפיים ורודות המסתיימות בקצוות שחורים. הנקבות בהירות מעט יותר מהזכרים.

הפרוש חי כשמו באזורים הרריים וכן באזורים צפוניים. הוא מצוי מצפון אסיה וצפון אירופה ובחורף נודד דרומה להודו, צפון אפריקה, פקיסטן, סין ויפן. חלק מהפרושים הגיעו לאמריקה הצפונית מאלסקה ועד צפון מקסיקו.

הפרושים מעדיפים לאכול חרקים ולהזין בהם את צאצאיהם אך ברוב החורפים הם נאלצים לאכול גרגירים וזרעים שונים.

== קישורים חיצוניים ==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:פרושיים
קטגוריה:ארץ ישראל: פרושיים
קטגוריה:אסטוניה: עופות
קטגוריה:נורווגיה: עופות
קטגוריה:סין: עופות
קטגוריה:מונגוליה: עופות
קטגוריה:בעלי חיים שתוארו ב-1758
קלייב ברנס

קלייב ברנס (Clive Behrens) (1935-1871) היה איש ציבור ביורקשייר שבבריטניה, בן לענף האנגלי של משפחת רוטשילד. היה "Deputy Lieutenant" ושופט שלום ("Justice of the Peace"). נשיא "York Shorthorn Breeders Association".

==ביוגרפיה==
ברנס נולד במנצ'סטר בשנת 1871, בן למשפחה אריסטוקרטית יהודית בריטית, בנם של אדוארד ואביגיל (לבית לוקאס) ברנס. אביו של אדוארד, סלומון לוי ברנס, יליד באד פירמונט שבסכסוניה התחתונה בגרמניה, היגר לבריטניה בשנות ה-20 של המאה ה-19. בין השנים 1874-1861 נולדו לאדוארד ואביגיל ברנס עשרה ילדים, התשיעי שבהם היה קלייב. 

קלייב ברנס היה מייג'ור בצבא האנגלי וחבר הלגיון הבריטי המלכותי. בשנת 1899 נישא לאוולינה רוטשילד (שמה המלא: שרלוט לואיזה אדלה אוולינה רוטשילד) (1873-1947), בתו של נתן רוטשילד, נציג בולט של משפחת רוטשילד והיהודי הראשון שהתקבל כחבר בבית הלורדים.

לכבוד נישואיהם של אוולינה ומייג'ור קלייב ברנס, העניק להם אביה הברון נתן רוטשילד במתנה את אחוזת "סווינטון גראנג'" (Swinton Grange) שבמחוז יורק. אחוזת סווינטון גראנג', המשתרעת על פני תשעה דונמים, נבנתה על ידי נתנאל רוטשילד. הגנים באחוזה נשתלו וטופחו על ידי הגננים של הלורד רוטשילד, וניטעו בהם דוגמאות של כל המינים הידועים באנגליה. הנכס נשאר בבעלות משפחת רוטשילד עד 1978.

קלייב ברנס היה איש ציבור ידוע באזור יורקשייר. הוא היה "Deputy Lieutenant" וכיהן כשופט שלום. היה נשיא "York Shorthorn Breeders Association".

למייג'ור קלייב ושרלוט היו שלושה ילדים: פגי, ג 'ון וויליאם. ויליאם התקדם בשורות הצבא והתפרסם כקולונל בילי ברנס (Billy Behrens). אחד מבניו של קולונל בילי ברנס נישא למשפחת מק'קורמיק, שהייתה בעלת קשרים משפחתיים קרובים למשפחת רוקפלר. אחד מהם, ג'ון ברנס, מכהן כשופט בבריטניה.

גיסיו של ברנס הם הבנקאי והזואולוג וולטר רוטשילד והבנקאי והאנטומולוג צ'ארלס רוטשילד. 

קלייב ברנס
קטגוריה:אצולה יהודית בריטית
קטגוריה:אנגלים
קטגוריה:יהודים בריטים
תשלומי חובל

במשפט העברי תשלומי חובל הם חמישה חיובי תשלומים (המכונים במשנה: חמישה דברים) שההלכה מחייבת אדם שחבל בחברו והזיקו בגופו.

חמשת התשלומים הם: נזק, צער, ריפוי, שבת, בושת.
== מקור ==
על פי המשפט העברי במקרה של נזק גופני אין להתחשב רק בנזק הישיר שנוצר, ועל המזיק לשלם עוד ארבעה תשלומים מלבד תשלום הנזק, המתחשבים בסוגי נזקים שנגרמו מחמתו.

למסקנת התלמוד, חיוב חמישה דברים אלו נלמד מפסוקי המקרא השונים.

== פרטי הדין ==
בהלכה מובא, שרק כאשר הפגיעה נעשית על ידי האדם עצמו, הוא מתחייב בחמשת התשלומים, אך לא כאשר היא נעשית על ידי בהמתו או רכושו.

כמו כן, ישנם הסוברים שרק כאשר הנזק נעשה בכוונה או ברשלנות חלים חיובים אלו, אך כאשר היה שוגג חייב רק בתשלום הנזק.

לכל הדעות החיוב בתשלומי בושת הוא רק כשהפגיעה נעשית בכוונה.

דין נוסף המוסכם על כולם, הוא החיוב בתשלומי 'נזק' גם כאשר הנזק נעשה באונס, על פי הכלל 'אדם מועד לעולם'.

== פירוט התשלומים ==
=== נזק ===
תשלומי הנזק הוא חיוב על אובדן קבוע של יכולת השׂתכרות שאירע עקב הנזק.

=== צער ===
בית הדין מעריכים כמה מוכן אדם לשלם כדי למנוע ממנו את אותו הצער שנצטער. לדוגמה אדם שגזרה עליו המלכות שיחתכו את ידו, שמין כמה היה מוכן לשלם על מנת שיחתכו את ידו תחת הרדמה כללית או מקומית למנוע את הצער.

הסיבה שלא שמין, תמורת איזה סכום יסכים אדם לקבל צער כזה, הוא מכיוון שעל מנת שאדם שפוי יסכים שיחתכו את ידו ללא הרדמה במקום לחותכה בהרדמה הוא ירצה על כך סכום גבוה ביותר, אם בכלל ימצא אדם שכזה. אך מאידך - אדם שנגזר עליו שיחתכו את ידו ללא הרדמה, לא ישלם כל סכום שבעולם כדי שיעשו זאת עם הרדמה.

=== ריפוי ===
חיוב המוטל על המזיק לשלם את הוצאות הרופא, בית החולים, תרופות או הניתוח, עד להבראתו השלימה של הניזוק. בתלמוד מובא שאף במקרה שהמזיק מציע לניזק רופא שמרפא בחינם, הוא אינו חייב ללכת לאותו רופא, והמזיק יהיה חייב לשלם לו את ההוצאות שהוציא על הרופא שבחר הניזוק. בטעם הדבר אמרו בתלמוד

=== שֶׁבֶת ===
חיוב תשלומי שבת נזכר במפורש בתורה .

תשלום שבת כולל חיוב לשלם את ההפסד שנגרם לניזוק בזמן שבו גופו נפגע ולא יכול היה לעבוד. אם כי, מכיוון שתחת תשלומי "נזק" כבר שילם המזיק את הנזק שנגרם בעקבות חיתוך היד, בתשלומי ה"שבת" חייב המזיק לשלם את הנזק שנגרם בעבודה המועטת שיכול אדם לעבוד גם עם יד אחת – למשל שמירה.

=== בושת ===

חיוב בושת, כולל חיוב תשלומים על הבושה שנגרמה לניזק בשעת הנזק, כגון בעקבות צפייה של אנשים שראו את מעשה הנזק, או שם רע שיצא בעקבות מעשה הנזק (למשל בעקבות מעשה אונס).

במקרים שונים קבעו חז"ל קנסות בסכומים קבועים שעל המזיק לתת לניזק, כגון במקרה שהזיקו בבעיטה, או על ידי שסתר על לחיו.

==ראו גם==
* דמי ולדות

== הערות שוליים ==

קטגוריה:משפט עברי: דיני נזיקין
קטגוריה:תשלום
קטגוריה:פרשת אמור
חוחיות

Eophona personata
ירקון]]
חוחיות (שם מדעי: Carduelinae) היא תת-משפחה של ציפורי שיר ממשפחת הפרושיים. זוהי תת-המשפחה הגדולה ביותר במשפחה וכוללת גם את הטנגריים ואת הקרדינליים. כמה חוקרים מוסיפים לקבוצה גדולה זו גם את פרושי הוואי שנחשבת בעיני חוקרים אחרים כתת-משפחה עצמאית.

בני קבוצה זו כוללים את מרבית בני משפחת הפרושיים וכולם בעלי מבנה המותאם לפיצוח זרעים קשים או לשליפתם. הם ניזונים גם על פירות שונים, חרקים ועוד מיני מזונות.

רבים ממינים אלו צבעוניים מאוד ובעלי זמירות נעימות, ובשל כך מספר מינים משמשים כחיות מחמד, ביניהם הקנרית.

==סוגים==
* Mycerobas
*פצחן (Coccothraustes)
* Eophona
* Pinicola
*אדמונית (Pyrrhula) - בו אדמונית אירופית
* Rhodopechys - בו חצוצרן חרמון
* Bucanetes
*סוג ומין יחיד חוחית קרימסון (Agraphospiza rubescens)
*סוג ומין יחיד פרוש ממושקף (Callacanthis burtoni)
*סוג ומין יחיד פרוש צהוב-עורף (Pyrrhoplectes epauletta)
*סוג ומין יחיד פרוש כהה-חזה (Procarduelis nipalensis)
* Leucosticte
*ורדית (Carpodacus) - בו ורדית סיני וורדית אירופית
* Haemorhous - בו פרוש הבית (Haemorhous mexicanus)
* פרוש ירוק (Chloris) - בו הירקון
*סוג ומין יחיד חצוצרן שחור-מקור (Rhodospiza obsoleta)
* Rhynchostruthus
*סוג ומין יחיד פרוש זהבני (Linurgus olivaceus)
* Crithagra
* Linaria - בו תפוחית מצויה
* Acanthis - בו תפוחית שחורת סנטר
*צלוב-מקור (Loxia)
*סוג ומין יחיד קנרית הררית (Chrysocorythus estherae)
*פרוש זהוב (Carduelis)
*בזבוז (Serinus)
* Spinus - בו החורפי

בנוסף לסוגים אלה ישנם את בני תת-משפחת הטנגריים והקרדינליים.

==קישורים חיצוניים==

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:פרושיים
אדם מועד לעולם

אדם מועד לעולם הוא כלל הלכתי בדיני אדם המזיק, שפירושו הוא שאדם אחראי על כל נזק שנעשה מחמתו, בין אם קרה בשוגג או אפילו באונס, ויישא בתוצאות מעשיו.

== מהות הדין ומקורו ==
דין אדם המזיק שונה ממעשי רוב העבירות שאם עשאם באונס פטור מעונש, אך לעניין אדם המזיק אמרו במשנה , לאמור, אדם שהזיק אחראי על מעשיו גם כשנעשו מתוך אונס, ואין זה משנה אם הנזק נגרם ברצונו של המזיק או בשוגג, או באונס תוך כדי שינה.

==פרטי הדין==
=== אונס גמור ===
במקרה של אונס גמור, כגון שלאחר שאדם הלך לישון הונחו כלים בקרבתו, נחלקו הראשונים בדינו: לדעת תוספות זהו אונס גמור שבו לא חייבו את האדם.<ref>תוספות על דיבור המתחיל 'כיון דכייף'</ref> לעומת זאת דעת הרמב"ן שגם במקרה זה נאמר הכלל 'אדם מועד לעולם', וחייב.<ref>חידושי הרמב"ן על מסכת בבא מציעא דף פ"ב עמוד ב'</ref>

=== אולץ להזיק באונס ===
כאמור, אדם שהזיק באונס עצמי, כגון שהזיק מתוך שינה, חייב בתשלום מלא. אך נחלקו הפוסקים לגבי אדם שנאנס באיומי מוות להזיק ממון של אדם אחר. הרמב"ם פסק שחייב לשלם, מכיוון שבסופו של דבר הוא גרם נזק וחייב גם במקרה של אונס כאמור. הראב"ד פסק שפטור, כיוון שמבחינה הלכתית מותר לו להזיק כדי להציל את נפשו, ואין לחייב אדם בתשלום נזיקין, על דבר שמותר לעשותו.

==קישורים חיצוניים==
* 

== הערות שוליים ==

קטגוריה:משפט עברי: דיני ממונות
קטגוריה:בבא קמא
אירית דקל

אירית דקל היא שחקנית, מנחה, יוצרת וזמרת ישראלית.

==ביוגרפיה==
אירית דקל נולדה ברחובות וגדלה בחיפה. לאחר שביצעה שנת שירות כבת גרעין בקיבוץ שדה בוקר התגייסה לצה"ל ושירתה כלוחמת בגדוד קרקל. לאחר שחרורה, למדה בבית הספר לתיאטרון חזותי בירושלים ולאחר מכן בבית הספר למשחק בית צבי, וסיימה את לימודיה בשנת 2010. בנוסף ללימודיה בבית צבי למדה פיתוח קול בסגנונות ג'אז, קלאסי ולאדינו. היא שיחקה בהצגה דו רה מו בתיאטרון המדיטק.

בשנת 2011 הצטרפה לתיאטרון גשר ושיחקה בו בהצגות "מראט המסכן שלי", "פְּרִימָדוֹנָה" ו"הלוך ושוב".

בשנים 2012–2014 הגישה לצד יענקל'ה מנדל את התוכנית "נפגשים בשישי" בערוץ הראשון של רשות השידור. שיחקה בסדרה "שנות ה-80", בתפקיד אחייניתו של מרסל (אריק משעלי). 

בשנים 2013–2016 יצרה והשתתפה במופע בשם "בואנה הבנות" מופע מחווה לשירי חוה אלברשטיין.

ב-2014 הוציאה יחד עם המוזיקאי אלדד ציטרין את האלבום last of songs הכולל חידוש לשירי בלוז וג'אז אמריקאים מתחילת ומאמצע המאה ה-20. הפרויקט אליו הופיע בישראל ובאירופה בשנים 2014 -2016.

ב-2015 השתתפה בסדרה איפה אתה חי? בתפקיד עליזה, וביצעה אף את שיר הנושא של הסדרה. בסוף שנה זו עברה דקל ללונדון. היא ביצעה הופעות בבריטניה והופעות כמופע הפותח של האמנית ההולנדית קארו אמרלד.

בשנת 2016 שודר הסרט הדוקומנטרי "יהודיה" אותו יצרה דקל וביימה רוני אבולעפיה.

ב-2017 יצא אלבומה השני Hello המכיל מספר סוגות ביניהן רוק ופרוגרסיב רוק.

==קישורים חיצוניים==

* 

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:זמרות ישראליות
קטגוריה:זמרים ישראלים
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
חיפושית האמברוזיה

חיפושית האמברוזיה (שם מדעי: Xyleborus glabratus) הוא סוג של חיפושית מקבוצת חיפושיות האמברוזיה המהווה מין פולש למדינות רבות ביניהן ארצות הברית וישראל. חיפושית זו תועדה, כאשר היא נוברת בענפי וגזע העץ, כנושאת עמה פטרייה הגורמת למחלה פטרייתית המתבטאת בריקבון ותמותה של הענפים והגזע ואף יכולה לגרום להרג העץ כולו. מיני העצים הנפגעים לרוב הם אבוקדו אלון ודולב.

== ביולוגיה ==
=== מאפיינים ===
חיפושית האמברוזיה היא חיפושית קטנה, שחורה או חומה, באורך של שני מילימטרים. גבה של החיפושית הוא ברובו חסר שיער ומבריק בהשוואה לחיפושיות אחרות.
מקור החיפושית הוא מדרום מזרח אסיה. הזכרים הם הפלואידים, קטנים יותר, חסרי מעוף. הביולוגיה של החיפושית מתועדת באופן חלקי, אך יש להניח שהיא דומה לזו של חיפושיות אחרות, עם זחלים ומבוגרים המזינים את הפטרייה הסימביוטית שהיא נושאת בה, ולא את העץ של העץ המארח.

=== זחל ===
הזחלים של החיפושית דומים במראם לסוגים אחרים של חיפושיות אמברוזיה. הם המתפתחים כ"תולעת" לבנה וחסרת רגליים עם ראש מעוגל בצבע חום.
זמן הגדילה של הזחל אורך בין חמישים לשישים יום.

=== החיפושית כמין פולש ===
אוכלוסיית החיפושית התפשטה לפחות בשתי דרכים שונות: דרך אחת הוא באמצעות נתיבי הגירה טבעיים של החיפושית. דרך שנייה היא באמצעות מכירה והובלה של עץ נגוע בזחלים של החיפושית, כתוצאה ממסחר בעצים נגועים. הפטרייה שגדלה בסימביוזה עם החיפושית, גדלה לאורך העצה של העץ, ומונעת זרימת מים וחומרים מזינים בכל הצמח. מוות העץ יכול להתרחש בין ארבעה לאחת עשרה שבועות.

החיפושית זוהתה לראשונה בארצות הברית בשנת 2002, בפורט וונטוורת', ג'ורג'יה. הוצע כי החיפושית הוכנסה לארצות הברית על ידי ארגזים עשויים מעץ נגוע.
בישראל היא נחשבת למזיק והיא נמצאה בעצי אלון ודולב ואף פגעה רבות במטעי אבוקדו באזור השרון.

== קישורים חיצוניים ==

* [http://www.agrica.co.il/%D7%9E%D7%90%D7%9E%D7%A8%D7%99%D7%9D/%D7%97%D7%99%D7%A4%D7%95%D7%A9%D7%99%D7%AA-%D7%A7%D7%98%D7%A0%D7%94-%D7%95%D7%9E%D7%AA%D7%A7%D7%99%D7%A4%D7%94/ חיפושית קטנה ומתקיפה] באתר "אגריקה".
* 
* [http://israplant.com/index.php?n=2344 אמברוזיה קסילבורוס] באתר "צמח ישראלי".

קטגוריה:חדקוניתיים
קטגוריה:מיני בעלי חיים פולשים בישראל
קטגוריה:דרום-מזרח אסיה: חרקים
צלוב-מקור

צלוב-מקור (שם מדעי: Loxia) הוא סוג של עוף צפוני ממשפחת הפרושיים.
== מאפיינים ==
עופות אלה ניזונים באופן כמעט בלעדי מזרעי עצים מחטניים, בדרך כלל באקלימים קרים או ממוזגים ופיתחו מקור הפתוח בצורה דו כיוונית העוזר להם לחלץ את זרעי האורנים או הארזים מהאצטרובל שלהם.

בסוג שישה מינים שצבעם מכתום ועד ורוד כהה. הם נפוצים ביערות צפון ומרכז אמריקה, צפון אירופה ואסיה והמין צלוב-מקור מצוי מגיע גם לישראל.

==מינים==
* צלוב-מקור התוכי (Loxia pytyopsittacus)
* צלוב-מקור סקוטי (Loxia scotica)
* צלוב-מקור מצוי (Loxia curvirostra)
* צלוב-מקור קסי (Loxia sinesciuris)
* צלוב-מקור לבן-כנף (Loxia leucoptera)
* צלוב-מקור איספניולי (Loxia megaplaga)

==קישורים חיצוניים==

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פרושיים
Bailando

Bailando (בעברית: רוקד) הוא סינגל של הזמר הספרדי אנריקה איגלסיאס, מתוך אלבומו הרביעי Sex and Love, משנת 2014. בשיר משתתפים דסמבר בואנו וחנטה דה זונה.<ref name=":0" /> לשיר יצאה גרסה בשפה האנגלית, בהשתתפות שון פול,<ref name=":1" /> וגרסה פורטוגזית בהשתתפות לואן סנטנה או מיכאל קריירה.<ref name=":2" /><ref name=":3" />

== רקע ==
במקור, השיר נועד רק לבואנו וחנטה דה זונה, אך מאוחר יותר ניתן השיר לאיגלסיאס.

בריאיון שביצע איגלסיאס לאתר החדשות Univision Musica, הוא אמר לכתב שראיין אותו, שכאשר בואנו השמיע לו את השיר, הוא לא מצא חן בעיניו בהתחלה. כמו כן, הוא סיפר כי לא רצה להקליט אותו. אך אחרי שיחה נוספת, הוא הקליט אותו תוך שהצהיר כי אהב את השיר. הוא כינה אותו כאחד מהשירים המועדפים עליו ביותר מהאלבום.

== ביקורות ==
=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|385
|<ref></ref>
|}

== וידאו קליפ ==
הווידאו קליפ לשיר יצא לאור ב-11 באפריל 2014. נכון ל-12 בפברואר, הקליפ צבר למעלה מ-3 מיליארד צפיות.<ref name=":0"></ref> מספר צפיות זה ממקם את הקליפ במקום ה-20 ברשימת הסרטונים הנצפים ביותר ביוטיוב.

הקליפ לגרסה האנגלית לשיר בהשתתפות שון פול, יצא לאור ב-13 ביוני 2014 וצבר למעלה מ-400 מיליון צפיות.<ref name=":1"></ref> הקליפ לגרסה הפורטוגזית לשיר בהשתתפות לואן סנטנה, יצא לאור ב-3 ביולי 2014 וצבר למעלה מ-150 מיליון צפיות.<ref name=":2"></ref> הקליפ לגרסה הפורטוגזית לשיר בהשתתפות מיכאל קריירה, יצא לאור ב-22 באוגוסט 2014 וצבר ללמעלה מ-48 מיליון צפיות.<ref name=":3"></ref>

== פרסים ==
איגליאס זכה על השיר בשלושה פרס גראמי הלטיניים. זאת הייתה הזכייה הראשונה שלו מאז 2003.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
!מקור
|-
! אוסטרליה (ARIA)
| זהב
| 35,000
|
|-
! בלגיה (BEA)
| פלטינה
| 30,000
|
|-
! קנדה (Music Canada)
| פלטינה 2×
| 160,000
|
|-
! דנמרק (IFPI Denmark)
| זהב
| 30,000
|
|-
! גרמניה (BVMI)
| זהב
| 150,000
|
|-
! איטליה (FIMI)
| פלטינה 9×
| 450,000
|
|-
! הולנד (NVPI)
| פלטינה 2×
| 40,000
|
|-
! ספרד (PROMUSICAE)
| פלטינה 7×
| 280,000
|
|-
! ספרד (PROMUSICAE)
| פלטינה 4×
| 32,000,000
|
|-
! שוודיה (GLF)
| פלטינה
| 40,000
|
|-
! שווייץ (IFPI Switzerland)
| פלטינה
| 30,000
|
|-
! (BPI)
| פלטינה
| 600,000
|<ref></ref>
|-
! ארצות הברית (RIAA)
| פלטינה 4×
| 1,000,000
|
|}

==קישורים חיצוניים==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אנריקה איגלסיאס
קטגוריה:שירים באנגלית
קטגוריה:שירים בספרדית
קטגוריה:שירים בפורטוגזית
קטגוריה:שירים מרובי שפות
קטגוריה:שירים על ריקודים
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בספרד
קטגוריה:זוכי פרס גראמי הלטיני לשיר השנה
קטגוריה:זוכי פרס המוזיקה של בילבורד: שירים
קטגוריה:שירי יהלום במקסיקו
קטגוריה:שירי פלטינה בממלכה המאוחדת
פרוש (סוג)

פָּרוּשׁ (שם מדעי: Fringilla), הוא סוג של ציפור שיר ממשפחת הפרושיים השייך לתת-משפחה עצמאית - פרושים.

הפרושים הם עופות נפוצים בעלי כסות כתומה עם ראש גדול ומקור חרוטי צהוב. הם חיים ברחבי היערות של אירואסיה וכמה מינים חיים גם באמריקה. כמה מהמינים מגיעים גם לישראל.

===מינים===
בסוג ארבעה מינים:
* פרוש מצוי (Fringilla coelebs)
* Fringilla polatzeki
* Fringilla teydea
* פרוש הרים (Fringilla montifringilla)

== גלריה ==
<gallery mode="packed" heights="120">
Fringilla montifringilla -Poland -male-8.jpg|פרוש הרים
Teidefink.jpg
Chaffinch -1.jpg|פרוש מצוי
Pinzón azul de Gran Canaria (hembra), M. A. Peña.jpg
</gallery>

== קישורים חיצוניים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פרושיים
אדמונית אירופית

זכר (ימין) ונקבת (שמאל) אדמונית.
אדמונית אירופית (שם מדעי: Pyrrhula pyrrhula) היא מין ציפור שיר ממשפחת הפרושיים. זכרים הם בעלי גוונים אדמוניים מהם הציפור קיבלה את שמה.

זוהי אחת מהציפורים הגדולות במשפחת הפרושיים ואורכה מגיע ל-15-19 ס"מ, מוטת כנפיה ל-22-26 ס"מ ומשקלה ל-26 גרם. היא בעלת ראש מגודל עם מקור אפור קטן וכיפה עם צידי מקור שחורים המקיפות את העיניים הקטנות. החזה, הצוואר והלחיים אדמדמות, הכנפיים אפורות והזנב וקצות הכנפיים שחורות.

האדמונית האירופית חיה ביערות המחטניים של צפון אירואסיה וניזונת מזרעים, גרגרים וחרקים. בחורפים היא נודדת דרומה אך לא הרחק וקשורה לאזורים הממוזגים.

==תת-מינים==
* P. p. pileata
* P. p. europaea
* P. p. iberiae
* P. p. pyrrhula
* P. p. rossikowi
* P. p. caspica
* P. p. cineracea
* P. p. cassinii
* P. p. griseiventris
== קישורים חיצוניים ==

== הערות שוליים ==

זכר מאכיל גוזל

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פרושיים

קטגוריה:גרמניה: עופות

קטגוריה:פולין: עופות
אנפית השלג

אנפית השלג (שם מדעי: Egretta thula) היא מין של עוף מים קטן בסוג לבנית ממשפחת האנפתיים החי בביצות במערב אמריקה המרכזית ובאמריקה הדרומית וגם באיים הקריביים, איי בהאמה, מקסיקו ודרום ארצות הברית. היא מזכירה את הלבנית קטנה ונחשבה לאותו המין עד ל-1782.

אורכה של האנפית 61 ס"מ ומשקלבה 370 גרם בממוצע. היא בעלת מקור ארוך וצהוב, עיניים צהובות, גוף לבן עם נוצות פלומתיות היכולות להזדקר באזור הצוואר והראש והרגליים אפורות עם כפות צהובות ללא קרומי שחייה.

האנפית אינה יכולה לשחות אך היא חיה בסמוך למקווי מים עומדים - מתוקים או מלוחים לאורך הגדות והחופים וממתינה לדגים קטנים או יצורים דומים. היא דגה את טרפה ממארב מלמעלה ובולעת אותו במהירות.

להקות של אנפיות מקננות על ענפים מעל המים ברחבי אמריקה מפלורידה עד ארגנטינה.

מצב השימור של מין זה הוא ללא חשש.

==קישורים חיצוניים==

* 

== הערות שוליים ==

קטגוריה:טקסונים שתוארו בידי חואן איגנסיו מולינה
קטגוריה:אנפתיים
קטגוריה:בעלי חיים שתוארו ב-1782
קטגוריה:פלורידה: בעלי חיים
אנפית בקר מזרחית

אנפית בקר על [[קרנף הודי]]
אנפית-בקר מזרחית (שם מדעי: Bubulcus coromandus) הוא מין של עוף ממשפחת אנפתיים. צבעה לבן, עם מקור צהוב ורגליים בצבע כהה. היא מצויה ומקננת בישראל, ואחת משתי הציפורים הלאומיות של בוטסואנה.

== מאפיינים ==
משקלה 300 עד 600 גרם ואורכה נע בין 46 ל-56 סנטימטר. באופן טבעי היא אנדמית לאזורים מסוימים באפריקה, אסיה ואירופה, אך פלשה לאזורים רבים נוספים וכיום נפוצה גם בצפון אמריקה, דרום אמריקה ואוסטרליה. בישראל היא מצויה מאוד בכל עונות השנה ומקננת באביב ובקיץ.

אנפית הבקר ניזונה מבעלי חיים קטנים בעיקר דו-חיים, חרקים ודגים קטנים. היא מצטרפת לעדרי בקר, לעדרי צאן או לטרקטור חורש כי הם מטרידים חרקים ובעלי חיים קטנים ממקומם וחושפים אותם לעיני האנפית. בדרך זו אנפית הבקר חוסכת אנרגיה ומגדילה את יעילות הציד. האנפית אף עומדת לעיתים על גבם של פרות ופרסתנים גדולים אחרים, ומנקרת מעורם קרציות וחרקים. אנפית הבקר היא חברותית הדוגרת במושבות קינון על עצים. אנפיות בקר מקננות לפעמים על קבוצות עצים ביישובים וגורמות לרעש וללכלוך. ישנם אנשים הרגישים לנוצות וללשלשת של אנפית הבקר, עד כדי קוצר נשימה.

בעונת הרבייה ישנו חילוף נוצות חלקי, הראש החזה והגב מקבלים צבע חום והרגליים צבע אדום. שלא בעונת הרבייה הרגליים כהות והמקור צהוב. אנפית הבקר היא עוף מוגן בישראל על פי חוק. אין להטריד את אנפית הבקר לאחר בניית הקן ולאחר הטלת הביצים ולא עם הופעת הגוזלים. הקן עשוי מזרדים ומענפים בצורת קערית שטוחה. הזכר אוסף את החומר לבניית הקן והנקבה עוסקת בבנייתו. הקן נשמר ברציפות כדי למנוע גנבת חומר קינון. בקן מוטלות 2 עד 4 ביצים, שצורתן סגלגלה מוארכת וצבען לבן.

תפוצת המין בעולם גדלה מאוד במהלך המאה העשרים. תפוצת אנפית הבקר משתרעת על פני אפריקה, הודו, דרום מזרח אסיה, אוסטרליה, ספרד, פורטוגל, דרום צרפת, טורקיה וישראל. בשנת 2002 העריכו באיגוד ה-IUCN ששטח התפוצה העולמי של אנפית הבקר הוא כ-10 מיליון קילומטר מרובעים והאוכלוסייה העולמית נאמדה בסביבות 3,800,000 עד 6,700,000 פריטים.

== לקריאה נוספת ==
* עזריה אלון, החי והצומח של ארץ ישראל, כרך 6 - עופות. משרד הביטחון ההוצאה לאור והחברה להגנת הטבע, 1986, 
* הינצל, פיטר, פרסלאו, הציפורים מגדיר שדה שלם, נוסח עברי יצחק כפכפי, הוצאת הקיבוץ המאוחד תשמ"א 1981.

== קישורים חיצוניים ==

* [http://old.parks.org.il/BuildaGate5/general2/data_card.php?U=no&SiteName=parks&ItemID=946854511&ValuePage=Card7 אנפית בקר באתר רשות הטבע והגנים]
* 
* [https://web.archive.org/web/20070715204121/http://www.zapar.co.il/cattle%20egret.html תמונות אנפית הבקר], בפורטל הצפרות הישראלי

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:אנפתיים
קטגוריה:ארץ ישראל: אנפתיים
קטגוריה:מיני בעלי חיים מתפרצים בישראל
קטגוריה:ציפורים לאומיות
אנפית בקר מערבית

אנפית-בקר מערבית (שם מדעי: Bubulcus ibis) היא אחת מ-2 המינים של אנפית הבקר שבמשפחת אנפתיים החיה באירופה, דרום-מערב אסיה, ואפריקה, והתפשטה גם לאמריקה; והיא קרובתה של אנפית בקר מזרחית (בעבר שניהם נכללו באותו המין).

== טקסונומיה ואטימולוגיה ==
אנפית הבקר תוארה לראשונה בשנת 1758 על ידי קארולוס ליניאוס בספרו Systema naturae תחת השם המדעי Ardea ibis,<ref name="Linnaeus1758"></ref> אך הועברה לסוג הנוכחי בשנת 1855 על ידי שארל לוסיאן בונפרטה.<ref name="Bonaparte"></ref> שם הסוג Bubulcus מגיע מלטינית, ומשמעותו "רועה בקר", ומרפרר לקשרה לבקר, בדומה לשמות העממיים בעברית, אנגלית, ושפות נוספות.<ref name="Valpy"></ref> שם המין הספציפי Ibis מלטינית ויוונית, ומקורו בכלל בשמו של המגלן,<ref name="Webster"></ref> ויוחס למין זה בטעות.<ref name="job"></ref>

על אף הדמיון החיצוני והשם האנגלי הדומה, אנפית הבקר קרובה יותר למינים בסוג אנפה מאשר לאלו בסוג לבנית.<ref name="Sheldon"></ref> תועדו מקרים נדירים של רביית כלאיים בין אנפיות בקר לאנפה כחולה קטנה, לבנית קטנה, ואנפית השלג.<ref name="McCarthy2006"></ref>

לרוב מין זה מתואר כמונוטיפי, אך ישנן רשימות המכירות בתת-מין הנוסף לאחד הטיפוסי בשם B. i. seychellarum, מאיי סיישל.<ref></ref>

== תיאור ==
אורכה נע בין 88–96 ס"מ, מוטת כנפיה 46–56 ס"מ, ומשקלה 270–512 גרם.<ref name=":0"></ref> היא בעלת צוואר קצר ועבה יחסית, מקור מוצק, ועמידה שפופה. בלבוגרים מחוץ לעונת הקינון יש ניצוי לבן ברובו, מקור צהוב, ורגליים אפרפרות-צהובות. במהלך עונת החיזור, הבוגרים מקבלים ניצוי כתום על הגב, החזה והכיפה; והמקור, הרגליים וקשתיות העין הופכים לאדומים בוהקים לתקופה קצרה לפני הזיווג.<ref name="Krebs2004"></ref> הזוויגים דומים, אך הזכר גדול במקצת ומחזיק את לבוש החיזור לזמן רב יותר. לצעירים כל הניצוי לבן, והמקור שחרחר.<ref name=":0" /><ref name="NMcKilligan"></ref>

מיקום עיני האנפית מאפשר לה ראיה דו-עינית כשהיא משחרת אחר מזון,<ref name="Martin1994"></ref> ומחקרים פיזילוגיים מציעים כי המין פעיל דמדומים או אף פעיל לילה.<ref name="Rojas1999"></ref> מחקר ישראלי מצא שבניגוד לרוב קרובותיה, אנפית הבקר נעשתה מותאמת לשיחור מזון בקרקע יבשה, וכתוצאה מכך איבדה את היכולת של רוב האנפות לביצוע תיקון בראייה העוזר להן להתגבר על השתקפויות אור במים.<ref name="Katzir1999"></ref>

לרוב היא שקטה, אך היא נוהגת להשמיע קרקורים במושבות הקינון ובהתאספויות לינה.<ref name="BNA"></ref>

אנפית הבקר פיתחה מערכת יחסית סימביוזית עם מיני פרסתנים גדולים כמו פרות או ביזונים והיא מלקטת מגופם חרקים.

==קישורים חיצוניים==

* [http://old.parks.org.il/BuildaGate5/general2/data_card.php?U=no&SiteName=parks&ItemID=946854511&ValuePage=Card7 אנפית בקר באתר רשות הטבע והגנים]
* 
* [https://web.archive.org/web/20070715204121/http://www.zapar.co.il/cattle%20egret.html תמונות אנפית הבקר], בפורטל הצפרות הישראלי
== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:אנפתיים
קטגוריה:ארצות הברית: עופות